March 26, 2020, 1 year ago 0 Fl-intervent tal-ftuħ ta' webinar fil-Parlament Ewropew organizzat mill-Assoċjazzjoni Ewropea għall-Istudju tal-Obeżità biex tfakkar il-Jum Ewropew tal-Obeżità fl-4 ta' Marzu, Alfred Sant innota li jeħtieġ li jiġi adottat approċċ olistiku u sistematiku biex titnaqqas b'mod sostenibbli l-isfida tal-obeżità . Il-konferenza ospitata mill-uffiċċju parlamentari ta' Alfred Sant saret online wara d-deċiżjoni tal-Parlament Ewropew li twaqqaf milli jseħħu avvenimenti esterni minħabba t-tixrid tal-koronavirus. Din kienet okkażjoni sabiex ikun mniedi l-Obesity Policy Engagement Network (OPEN)-EU li qed isejjaħ għal approċċ ġdid fil-livell tal-UE biex inaqqas il-prevalenza u l-impatt tal-obeżità fl-UE. Jeżisti tħassib qawwi fid-dinja tal-mediċina, speċjalment fil-kuntest tal-koronavirus. Madankollu, f'dawn il-mumenti, m'għandniex inwarrbu riskji kbar oħra għas-saħħa: bħalissa hemm aktar minn 80 miljun Ewropew bl-isfida tal-obeżità. Alfred Sant iddikjara li żewġ aspetti ta' din l-isfida għandhom jiġu ttrattati flimkien. L-ewwelnett, l-aspett mediku għandha bżonn rispons mediku. It-tieni, minn perspettiva soċjoekonomika, il-programmi ta' edukazzjoni għandhom bżonn jimmiraw lejn livelli speċifiċi tas-soċjetajiet tagħna. Gruppi vulnerabbli jibqgħu l-aktar affettwati b'mod negattiv. Riċerka tal-OECD turi li l-inugwaljanzi soċjali fil-piż żejjed u l-obeżità huma qawwija, speċjalment fost in-nisa. Fl-intervent tiegħu, Alfred Sant innota li soluzzjonijiet fit-tul u effettivi biex jindirizzaw il-kriżi tal-obeżità jeħtieġ li jindirizzaw il-kawżi bażiċi tal-inugwaljanzi tas-saħħa kif ukoll li jipprovdu s-soluzzjonijiet mediċi fejn xieraq. Għandhom jiġu indirizzati l-fatturi strutturali kollha. Il-Parlament Ewropew għandu jadatta għal realtajiet ġodda tal-koronavirus billi juża l-Internet F'ittra lill-Iratxe Garcia Perez, President tal-Grupp tas-Socjalisti u Demokratiċi, b'rabta mal-preparamenti għas-sessjonijiet plenarji ta' Marzu u April, l-eks Prim Ministru … Read More L-Ewropa mhix preparata għat-trażmissjoni mgħaggla ta' mard ġdid – Alfred Sant Għal dan aħna mhux ippreparati u mhux biss fl-Ewropa. L-epidemija tal-coronavirus hija tal-biża' mhux sempliċement minħabba li hija marda "ġdida", … Read More Alfred Sant jappella għal strateġija Ewropea biex tiġġieled l-obeżità Fl-intervent tal-ftuħ ta' webinar fil-Parlament Ewropew organizzat mill-Assoċjazzjoni Ewropea għall-Istudju tal-Obeżità biex tfakkar il-Jum Ewropew tal-Obeżità fl-4 ta' Marzu, Alfred … Read More Alfred Sant jappoġġja ftehim kummerċjali ġdid UE-Vjetnam Fi spjegazzjoni tal-vot lill-Parlament Ewropew, Alfred Sant qal li nnota l-argumenti li saru minn oħrajn fis-sens li l-implimentazzjoni tal-ftehim għandha … Read More